Հավելված 3

Ջերմուկ համայնքի ղեկավարի

2025 թվականի հունվարի 17-ի N 19-Լ որոշման

**ՋԵՐՄՈՒԿ ՀԱՄԱՅՆՔՈՒՄ 2025 ԹՎԱԿԱՆԻ ՄԱՍՆԱԿՑԱՅԻՆ ԲՅՈՒՋԵՏԱՎՈՐՄԱՆ ԳՈՐԾԸՆԹԱՑԻ ԿԱՌԱՎԱՐՄԱՆ ՀԱՆՁՆԱԺՈՂՈՎԻ** **ԱՇԽԱՏԱԿԱՐԳԸ**

Հանձնաժողովը՝

1․ Իր գործունեությունն իրականացնում է նիստերի միջոցով

2․ Նիստերը հրավիրում է հանձնաժողովի նախագահը

3․ Հանձնաժողովը իրավազոր է, եթե նիստին ներկա է անդամների ընդհանուր թվի կեսից ավելին

4․ Որոշումներն ընդունվում են հանձնաժողովի նիստին ներկա մասնակիցների ձայների մեծամասնությամբ, բայց անդամների ընդհանուր թվի առնվազն մեկ երրորդով

5․ Ձայների հավասար բաժանման դեպքում որոշիչ է հանձնաժողովի նախագահի ձայնը

6․ Որոշումները ստորագրում են նիստին ներկա անդամները

7․ Հանձնաժողովի աշխատանքների ադմինիստրատիվ և կազմակերպչական մասը, ինչպես նաև նիստերի արձանագրումը ապահովում է հանձնաժողովի քարտուղարը, որին իրենց կազմից ընտրում են հանձնաժողովի անդամները՝ առաջին աշխատակարգային նիստի ժամանակ

8․ Արձանագրությունը ստորագրում են հանձնաժողովի նախագահն ու քարտուղարը

9․ Հանձնաժողովի արտահերթ նիստ հրավիրում է հանձնաժողովի նախագահը կամ հանձնաժողովի անդամների ընդհանուր թվի մեկ երրորդը

10․ Հանձնաժողովի աշխատանքային խմբերի գործունեությունը կազմակերպվում է խորհրդակցությունների և քննարկումների միջոցով, որոնց արդյունքում կազմվում են զեկուցագրեր

11․ Զեկուցագրերը ներկայացվում են հանձնաժողովի նախագահին և քննարկվում են հանձնաժողովի նիստում

12․ Հանձնաժողովի նախագահի բացակայության ժամանակ նիստերը հրավիրում և վարում է նախագահի տեղակալը

13․ Հանձնաժողովը գործընթացի իրականացման ընթացքում ներկայացված առաջարկները քվերակության է ներկայացնում հետևյալ չափանիշներին համապատասխան դիտարկելու դեպքում՝

ա/ առաջարկ-նախագիծը պետք է իրականացվի Ջերմուկ համայնքի տարածքում

բ/ առաջարկ-նախագիծը պետք է բացառապես վերաբերի Ջերմուկ համայնքին, բխի համայնքի խնդիրներից, իսկ դրա իրագործումը լինի տեղական ինքնակառավարման մարմինների լիազորությունների շրջանակներում

գ/ առաջարկ-նախագծի իրականացման համար անհրաժեշտ նախահաշվային գինը չպետք է գերազանցի ավագանու կողմից մասնակցային բյուջետավորման համար հատկացված առավելագույն գումարը

դ/ առաջարկ-նախագիծը պետք է իրագործելի լինի ընթացիկ բյուջետային տարվա ընթացքում և չպետք է  համընկնի  համայնքի ընթացիկ տարվա բյուջեով նախատեսված այլ ծրագրերի հետ

ե/ առաջարկ-նախագծի իրականացումը պետք է տեխնիկապես հնարավոր լինի

զ/ առաջարկ-նախագծերի գնահատման ժամանակ կարող են դիտարկվել լրացույցիչ չափանիշներ՝ ելնելով համայնքի խնդիրների առաջնահերթություններից։